**Likumprojekta**

**„Arhitektūras likums” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts „Arhitektūras likums” (turpmāk – Likumprojekts) izstrādāts, lai nodrošinātu tiesisko bāzi arhitektūras nozares pārvaldībai, arhitekta profesijas reglamentēšanai un kvalitatīvas arhitektoniski telpiskās vides veidošanai, tādejādi nodrošinot ikviena tiesības dzīvot labvēlīgā vidē, adaptējot Latvijas likumdošanā Davosas deklarācijas principus par augstas kvalitātes *būvkultūras* (*Baukultur*) veidošanu. Likumprojekts stāsies spēkā 2021.gada 1.jūnijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, pamatojoties uz Kultūras pamatnostādņu 2014. – 2020.gadam „Radošā Latvija” (apstiprinātas ar Ministru kabineta 2014.gada 29.jūlija rīkojumu Nr.401) 5.3.nodaļas „Konkurētspējīgas kultūras un radošās industrijas” 5.3.6.apakšnodaļas „Prioritātes rīcības virzienu ietvaros veicamie uzdevumi un aktivitātes” 2.rīcības virziena „Radošo industriju sektora konkurētspēja un eksports” 2.2.uzdevuma „Veicināt arhitektūras nozares konkurētspēju un attīstību” ietvaros noteikto 2.2.1.pasākumu „Izstrādāt Arhitektūras likumu” un atbilstoši Kultūras pamatnostādnēm 2014. – 2020.gadam „Radošā Latvija” apstiprinātajā Arhitektūras nozares stratēģijā 2015. – 2020.gadam noteikto rīcības virzienu „Arhitektūras nozares tiesiskās sistēmas pilnveidošana” un rīcības virzienu „Arhitektūras nozares pārvaldības modeļa izveidošana un īstenošana visā Latvijas teritorijā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Arhitektūra ir cilvēka dzīves telpu veidojoša radošās industrijas nozare, kas ietver telpiskās vides mākslinieciskos, funkcionālos, tehnoloģiskos, sociālos, ekonomiskos un ekoloģiskos aspektus plašā mērogā – no pilsētbūvniecības un teritorijas plānošanas līdz atsevišķām ēkām un to ārējam un iekšējam izveidojumam, labiekārtojumam un aprīkojumam. Arhitektūra sekmē sabiedrības labklājību, valsts izaugsmi un starptautisko atpazīstamību. Latvijas arhitektūra kopumā ir būtiska nācijas un visas Ziemeļeiropas kultūras sastāvdaļa. Tā veido reģiona telpisko identitāti un uzrāda īpašas kvalitātes vēsturiskās un mūsdienu arhitektūras kontekstā, kā arī veiksmīgus reģiona arhetipisko vērtību interpretācijas piemērus.Bez būvprojektēšanas arhitekta profesija aptver vēl daudzas citas jomas, tajā skaitā pilsētplānošanu, teritorijas attīstības plānošanu, ainavu arhitektūru, publicistiku, zinātnisko pētniecību, pedagoģiju u.c., taču nepastāv konsolidēts normatīvais regulējums, kas attiektos uz visu nozari, reglamentētu arhitekta profesiju un tās pašpārvaldes kārtību, noteiktu arhitektūras principus un par to īstenošanu atbildīgās institūcijas.Šobrīd arhitektūras nozares regulējums ir decentralizēts vairākos likumos, starp kuriem kā būtiskākie minami:1) Būvniecības likums šobrīd attiecībā uz arhitektūras nozari ir galvenais regulējošais likums un ietver arhitektoniskās kvalitātes principu (Būvniecības likuma 4.panta 1.punkts), pilnvarojumu Ministru kabinetam izdot būvspeciālistu kompetences un novērtēšanas un patstāvīgās prakses uzraudzības noteikumus, tajā skaitā sertifikātu izsniegšanu un anulēšanu fiziskām personām patstāvīgai praksei arhitektūras jomā (5.panta pirmās daļas 4.punkts), attiecībā uz pašvaldībām – pienākumu valstspilsētās nodarbināt pilsētas arhitektu, kurš pārrauga arhitektoniskās kvalitātes principa ievērošanu (7.panta pirmās daļas 3.punkts) un nodarbināt vismaz vienu arhitektu kā speciālistu būvvaldē (12.panta otrā daļa), prasības patstāvīgas prakses tiesību iegūšanai arhitektūras jomā (13.panta otrā daļa), kā arī pienākumu reģistrēties būvkomersantu reģistrā komercdarbības veikšanai arhitektūras jomā (22.panta pirmā daļa).2) Likums „Par reglamentētajām profesijām un profesionālās kvalifikācijas atzīšanu” nosaka arhitekta profesiju kā reglamentēto profesiju (7.panta pirmā daļa), vispārīgās prasības arhitekta izglītībai un profesionālajai kvalifikācijai (8.pants), ārvalstīs iegūto arhitekta izglītību un profesionālo kvalifikāciju apliecinošo dokumentu atzīšanu (34.panta pirmās daļas 2.punkta a) apakšpunkts un 36.panta 6.punkts) un arhitekta profesionālās kvalifikācijas atzīšanu (48.pants).3) Rīgas vēsturiskā centra saglabāšanas un aizsardzības likums nosaka atsevišķus arhitektūras nozari reglamentējošus aspektus attiecībā uz Rīgas vēsturisko centru un tā aizsardzības zonu, tajā skaitā nosacījumus mūsdienu arhitektūras un vides dizaina objektu radīšanai (5.panta piektā daļa) un jaunu ēku būvniecību Rīgas vēsturiskā centra publiskajā ārtelpā, paredzot to tikai pēc atklātos arhitektūras konkursos iegūtiem projektiem un to publiskas izvērtēšanas (14.pants).**Starptautiskā prakse**Likumprojekta izstrādē ņemti vērā šādi starptautiskie normatīvie akti un politikas dokumenti:1) 1985.gada 3.oktobra Konvencijas Eiropas arhitektūras mantojuma aizsardzībai (Latvijā spēkā no 2003.gada 1.novembra) 11.pants paredz dalībvalstu pienākumu veicināt aizsargājamo objektu izmantošanu mūsdienu dzīves prasībām, 12.pants – veikt nepieciešamos pasākumus, lai jebkādi celtniecības darbi nekaitētu arhitektūras mantojuma arhitektoniskajam un vēsturiskajam raksturam un apkārtnei, kā arī palielināt sabiedrības interesi par mantojuma, apbūves kvalitātes un arhitektūras aizsardzību – 15.pants.2) 2018.gada 22.janvārī Pasaules Ekonomikas foruma Kultūras ministru konferencē pieņemtā Davosas deklarācija, kas ievieš augstas kvalitātes būvniecības kultūras (*Baukultur*) konceptu, apņemoties ieguldīt īpašas pūles, lai ikvienā valstī sasniegtu augstas kvalitātes būvniecības kultūru. Davosas deklarācijā uzsvērts, ka augstas kvalitātes *būvkultūras* iestrādāšana normatīvajos aktos nepieciešama kā obligāta prasība visās darbībās ar telpisku ietekmi (deklarācijas 15.punkts), kā arī ieviest attiecīgu politiku (deklarācijas 19.punkts) un atbalstīt darbības un pasākumus augstas kvalitātes *būvkultūras* veicināšanai un īstenošanai (deklarācijas 20.punkts).3) Eiropas Savienības Padomes secinājumi par arhitektūru – kultūras devums ilgtspējīgā attīstībā (2008/C 319/05), kurā atzīmēta nepieciešamība pievērst īpašu uzmanību arhitektūras kvalitātei un dažādībai (secinājumu 5.punkts), dalībvalstis un Eiropas Komisija aicinātas ņemt vērā arhitektūru un tās īpašās iezīmes visās politikas jomās, sevišķi pētniecības, ekonomikas un sociālās kohēzijas, ilgtspējīgas attīstības un izglītības politikās (secinājumu 7.punkts), kā arī dalībvalstīm nodrošināt arhitektūras jaunradi ilgtspējīgas attīstības procesā, sekmēt sākotnēju un tālāku arhitektu apmācību (secinājumu 8.punkts).4) Eiropas Padomes 2001.gada 12.februāra rezolūcija par arhitektonisko kvalitāti pilsētu un lauku vidē (2001/C 73/04), kura apstiprina, ka arhitektoniskā kvalitāte ir gan pilsētas, gan lauku vides daļa, aicinot dalībvalstis veicināt arhitektonisko kvalitāti, kā paraugu izmantojot sabiedrisko ēku celtniecības politiku (rezolūcijas II punkta c) apakšpunkts).5) Starptautiskās Arhitektu savienības vadlīnijas arhitekta profesijas pārvaldībai nosaka reglamentējošo iestāžu un profesionālo organizāciju lomu. Starptautiskās Arhitektu savienības konvencija par rekomendējamiem starptautiskiem profesionālisma standartiem arhitektūras praksē nosaka profesionalitātes principus un vienotus profesionālus standartus starptautiskajā līmenī. Konvencijas principi ir ievesti arhitektu praksē daudzās valstīs un ir adaptēti starptautisko arhitektu organizāciju standartos, ieskaitot Eiropas Arhitektu padomi. Izvērtējot starptautiskās Arhitektu savienības vadlīnijas arhitekta profesijas pārvaldībai atzīmējams, ka šobrīd Latvijā nepastāv tiesiskais regulējums attiecībā uz – arhitekta, sertificēta arhitekta un arhitekta biroja nosaukuma izmantojumu, disciplinārā atbildība par sertificētu arhitektu pārkāpumiem, uzraudzība pār neatļautu darbību arhitektūras nozarē, ētikas un profesionālās rīcības kodeksu saistošo raksturu un atbildīgo institūciju, kā arī arhitektūras konkursu rīkošanu.6) Eiropas arhitektu padomes 2003.gada 15.oktobra ziņojums „Pieeja profesijai” par Boloņas līguma piemērošanu arhitekta profesijai, kurā norādīts, ka Eiropas arhitektu padomes rekomendētais minimālais mācību apjoms arhitektūrā ir vismaz pieci gadi akadēmiskajās mācībās, kuru papildina divi gadi prakses. Padome ziņojumā izsver, ka atsevišķu izglītības iestāžu interpretācija par trīs gadu apmācības programmu arhitekta izglītības un nosaukuma lietošanai ir nepietiekama.7) Eiropas Parlamenta un Eiropas Padomes 2013.gada 20.novembra Direktīva 2013/55/ES,ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu), kurā uzskaitītas arhitekta izglītības un pieejas profesijai starptautiskās atzīšanas prasības.**Likumprojekta nepieciešamība**Diskusijas par Arhitektūras likuma izstrādi ir bijušas aktuālas kopš 2006.gada. Likumprojekta, kas regulētu arhitektūras kvalitātes prasības, izstrāde bija paredzēta vidēja termiņa politikas plānošanas dokumentā „Arhitektūras politikas pamatnostādnes 2009. – 2015.gadam” (apstiprinātas ar Ministru kabineta 2009.gada 11.augusta rīkojumu Nr.538), tomēr faktiski likumprojekts noteiktajā termiņā netika izstrādāts. Likumprojekta nepieciešamība un Eiropas Savienības valstu pieredze izvērtēta Latvijas Arhitektu savienības pēc Kultūras ministrijas pasūtījuma īstenotajā pētījumā „Sākotnējās ietekmes (*ex-ante*) salīdzinošais izvērtējums par likumprojekta „Arhitektūras kvalitātes likums” un „Arhitektu prakses likums” īstenošanas ietekme arhitektūras nozarē” (2014.gads) (turpmāk – pētījums).Saskaņā ar veikto pētījumu tika konstatētas šādas galvenās problēmas:1) nepilnības normatīvajā regulējumā kvalitatīvas arhitektoniskās vides nodrošināšanai, tajā skaitā tiesiskais regulējums ir vispārīgs, tas nesatur arhitektūras nozares specifiskos risinājumus;2) saskaņotas politikas un nozares koordinētas pārvaldības trūkums –visizvērstākais tiesiskais regulējums ir arhitekta profesijas būvniecības procesa jomā, bet būtisks mīnuss – arhitektūras un inženiertehniskie pakalpojumi netiek nošķirti no būvdarbu veikšanas, kā arī profesijas tiesiskais regulējums netiek saistīts ar profesionālo organizāciju;3) nepietiekama sabiedrības informētība un izpratne par arhitektūras lomu un nozīmi apkārtējās vides ilgtspējīgas attīstīšanas un plānošanas procesos un līdzdalību dzīves telpas veidošanā;4) lēmumu pieņēmēju (pašvaldībās, konkursu vērtēšanas žūrijās, būvniecības sektorā) izpratnes trūkums par arhitektūras lomu sabiedrības labklājības un kvalitatīvas dzīves telpas veidošanā;5) nepietiekami precīzs arhitektūras kā starpnozaru disciplīnas pozicionējums ar būvniecību un vides attīstību saistītajos jautājumos, neņemot vērā, ka vienlīdz svarīgs ir gan ekonomiskais, gan sociālais, gan kultūras aspekts;6) nozares izglītības sistēmas neelastība un nepietiekami racionāla organizēšana;7) zinātnes, pētniecības un eksperimentālās arhitektūras jomas atpalicība (panīkums) finansējuma trūkuma dēļ, nepietiekams tehniski inovatīvu risinājumu daudzums;8) negodīga konkurence arhitektūras pakalpojumu tirgū – nepietiekama pakalpojuma kvalitāte, nepamatoti zema pakalpojuma cena;9) vāji definēta arhitekta loma teritoriju attīstības plānošanas un būvniecības procesā, zems arhitekta profesijas prestižs;10) pārmērīgs administratīvais slogs būvprojektu saskaņošanā;11) nepieciešamība veikt izmaiņas profesijas tiesiskajā regulējumā, saistīt to ar profesionālo organizāciju, risināt profesionālās kvalifikācijas paaugstināšanas jautājumus;12) nepieciešamība tuvināt arhitektūras nozares tiesisko regulējumu starptautiskajai praksei.Lai risinātu *ex-ante* novērtējumā minētās problēmas, Likumprojekts paredz šādus galvenos tiesiskā regulējuma virzienus:1) veicināt arhitektonisko kvalitāti publiskajā ārtelpā, Likumprojektā nosakot arhitektūras principus, pilnveidojot arhitektūras konkursu praksi un ieviešot prasības mākslas vai dizaina objekta iekļaušanai atsevišķu kategoriju publiskajām jaunbūvēm;2) arhitektūras nozares neatkarības stiprināšana un pārvaldes modeļa reforma, arhitektu pašpārvaldes funkcijas veikšanai izveidojot Latvijas Arhitektu kolēģiju;3) pārvaldes un pašvaldības institūciju (tajā skaitā pilsētas arhitekta) uzdevumu noteikšana;4) sertificētu arhitektu atbildības stiprināšana, ieviešot disciplināro atbildību un tās uzraudzības kārtību;5) konsolidēts pašreizējais decentralizētais tiesiskais regulējums attiecībā uz arhitektūras nozari.**Likumprojekta I nodaļa „Vispārīgie noteikumi”**Likumprojekta 1.pants nosaka jaunus, līdz šim Latvijas Republikas normatīvajos aktos neregulētus terminus: arhitekts, arhitektūra, arhitektoniski telpiskā vide, arhitektoniskais veidols un sertificēts arhitekts. Terminos atsevišķi izdalīts arhitekta (radošs speciālists, kurš ieguvis šajā likumā paredzēto izglītību) un sertificēta arhitekta skaidrojums (arhitekts, kurš ieguvis patstāvīgas prakses tiesības arhitektūras jomā, saņemot arhitekta prakses sertifikātu normatīvajos aktos noteiktajā kārtībā), ņemot vērā, ka Likumprojekts paredz atšķirīgu šo personu kompetenci un tiesības (sk., piemēram, Likumprojekta 23.panta pirmo daļu, kas paredz arhitekta tiesības veikt arhitekta pakalpojumus sertificēta arhitekta vadībā). Ieviesta arhitektūras nozares definīcija – kaut arī vairākos iepriekš minētajos likumos, kā arī citos normatīvajos aktos tiek lietots termins „arhitektūra”, tomēr šobrīd nepastāv vienota nozares definīcija. Tāpat Likumprojektā skaidrots termins „arhitektoniskais veidols” – kaut arī termins jau šobrīd tiek lietots Būvniecības likuma 16.panta 2.4 daļā kā viens no pamatojumiem būvvaldei atteikt izmaiņu saskaņošanu vai būvatļaujas nosacījumu grozīšanu (ja paredzētās izmaiņas būtiski skar būves arhitektonisko veidolu), tomēr normatīvajos aktos nav noteikts šī termina saturs un skaidrojums.Likumprojekta 2.pants nosaka likuma mērķi – veidot augstas kvalitātes *būvkultūru* (Davosas deklarācijas izpratnē), kā arī ilgtspējīgu un kvalitatīvu arhitektoniski telpisko vidi, nodrošinot ikviena tiesības dzīvot labvēlīgā vidē. Likuma mērķis izstrādāts, ņemot vērā iepriekš minēto starptautisko praksi un attīstību arhitektūras jomā, īpaši uzsverot arhitektūras nozares lomu ilgtspējīgā attīstībā.Izvērtējot *ex-ante* pētījumā konstatētās problēmas, Likumprojektā ietverts regulējums gan attiecībā uz ilgtspējīgas un kvalitatīvas arhitektoniski telpiskās vides veidošanu, gan arhitekta profesijas reglamentāciju un tas pārvaldes kārtību (Likumprojekta 3.pants „Likuma darbības joma”).Šobrīd uz arhitektūras nozari tieši attiecināms Būvniecības likuma 4.panta 1.punktā noteiktais arhitektoniskās kvalitātes princips, savukārt netieši – arī pārējie Būvniecības likumā nostiprinātie principi. Likumprojekta 4.pants „Arhitektūras principi” paredz papildus arhitektoniskās kvalitātes principam uz arhitektūras nozari paredzēt arī jaunus Likumprojekta 4.pantā noteiktos arhitektūras principus:1) kvalitātes un izcilības principu (mērķis – īstenot konkrētajai situācijai vispiemērotāko risinājumu);2) profesionalitātes principu (mērķis – arhitektūras nozarē vadīties atbilstoši attiecīga nozares dalībnieka kompetences līmenim un ētikas normām);3) ilgtspējības principu (mērķis – veidot videi draudzīgus, ekonomiski efektīvus un sociāli atbildīgus risinājumus, kas nodrošina to pilnvērtīgu funkcionēšanu un attīstību arī nākotnē);4) sadarbības un līdzdalības principu (mērķis – iesaistīt sabiedrību kvalitatīvas arhitektūras un dzīves telpas veidošanā);5) vienlīdzīgu iespēju princips (mērķis – nodrošināt jebkuram sabiedrības loceklim pieejamu vidi un vienlīdzīgas līdzdarbības iespējas).Minētie principi papildina un konkretizē attiecībā uz arhitektūras nozari Būvniecības likuma 4.pantā noteiktos būvniecības principus.**Likumprojekta II nodaļa „Atbildīgās institūcijas un pilnvarotās nevalstiskās organizācijas”**Likumprojekta II nodaļa nosaka arhitektūras nozares administratīvo strukturējumu un institūciju atbildības un uzdevumu sadalījumu, tai skaitā:1) Likumprojekta 5.pants nosaka valsts pārvaldes iestāžu kompetenci arhitektūras jomā, paredzot, ka vispārējo pārraudzību un koordināciju pār arhitektūras nozari nodrošina Kultūras ministrija. Kultūras ministrija saskaņā ar Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 1.punktu ir vadošā valsts pārvaldes iestāde kultūras nozarē, kas ietver autortiesību, kultūras pieminekļu aizsardzības, arhīvu, arhitektūras, dizaina, tautas mākslas, teātra, mūzikas, muzeju, bibliotēku, vizuālās mākslas, grāmatniecības, literatūras, kinematogrāfijas un kultūras un radošo industriju izglītības apakšnozares. Tomēr konkrētāk Kultūras ministrijas funkcijas arhitektūras nozarē normatīvajā regulējumā nav ietvertas. Papildus jāņem vērā, ka, pastāvot decentralizētai arhitektūras nozares reglamentācijai, būvniecības procesā atsevišķas funkcijas veic Ekonomikas ministrija, savukārt reglamentēto profesiju jomā – Izglītības un zinātnes ministrija.2) Likumprojekta 6.pants nosaka konsultatīvas institūcijas – Nacionālās arhitektūras padomes darbības mērķi, padomes nolikuma apstiprināšanas kārtību un padomes sekretariāta funkcijas veicēju. Līdz šim Nacionālā arhitektūras padome darbojas kā kultūras ministra apstiprināta konsultatīva institūcija, tomēr, ņemot vērā tās izteikti starpdisciplināro raksturu, Likumprojekts paredz Nacionālās arhitektūras padomes nolikuma apstiprināšanu Ministru kabinetā, tai skaitā ietverot nosacījumus par Nacionālās arhitektūras padomes locekļu skaitu un iesaistīto institūciju pārstāvniecību. Savukārt Nacionālās arhitektūras padomes personālsastāvu, balstoties uz Ministru kabineta apstiprināto nolikumu, apstiprinātu kultūras ministrs.3) Vietējās pašvaldības kompetenci arhitektūras jomā nosaka Likumprojekta 7. un 8.pants, reglamentējot pilsētas arhitekta dienesta izveidi valstspilsētās, prasības pilsētas arhitekta amatam, tiesības pilsētas arhitektam izveidot konsultatīvu institūciju, kā arī pilsētas arhitekta uzdevumus. Šobrīd pilsētas galvenais arhitekts ir Latvijas Republikas galvaspilsētā – Rīgā (Rīgas pilsētas arhitekta birojs) un šādās valstspilsētās – Daugavpilī (Pilsētplānošanas un būvniecības departamenta vadītāja vietnieks – galvenais arhitekts), Jelgavā (būvvaldes vadītājs – galvenais arhitekts), Jūrmalā (Pilsētplānošanas nodaļas galvenais arhitekts), Jēkabpilī (Jēkabpils pilsētas būvvaldes galvenais arhitekts), Liepājā (Liepājas pilsētas būvvaldes galvenais arhitekts), Rēzeknē (Rēzeknes pilsētas būvvaldes Arhitektūras nodaļas vadītājs – galvenais arhitekts), Valmierā (Valmieras pilsētas būvvalde), kā arī Ventspilī (Arhitektūras un pilsētbūvniecības nodaļas galvenais arhitekts).Būvniecības likuma 7.panta pirmās daļas 3.punkts paredz pienākumu valstspilsētās nodarbināt pilsētas arhitektu, tomēr attiecībā uz pilsētas arhitekta pienākumiem ietver tikai vispārēju atsauci par arhitektoniskās kvalitātes principa uzraudzību. Praksē pilsētas arhitektam nepastāv likumā noteiktas iespējas ietekmēt būvniecības ieceres realizāciju gadījumos, ja būvniecības iecere neatbilst Likumprojekta 4.pantā noteiktajiem arhitektūras principiem. Likumprojekta 8.pants paredz tiesības arī citās pilsētas izveidot pilsētas arhitekta dienestu vai veikt Likumprojekta 8.panta piektajā daļā noteiktos uzdevumus arī citu pašvaldību teritorijā. Minētā panta trešā daļa paredz minimālās prasības pilsētas arhitektam – pieredzes prasības profesijā arhitektam vismaz desmit gadi vai sertificētam arhitektam vismaz pieci gadi. Likumprojekta 8.panta ceturtā daļa ietver tiesības pilsētas arhitektam izveidot konsultatīvu institūciju.Likumprojekta 8.panta piektā daļa nosaka pilsētas arhitekta dienesta uzdevumus augstas kvalitātes *būvkultūras* un arhitektoniskās kvalitātes principa pārraudzībā, tai skaitā:1) izskatīt būvniecības ieceres atbilstību arhitektoniskās kvalitātes principam;2) piedalīties teritorijas plānošanas dokumentu projektu izstrādē, tajā skaitā nosakot tādas teritorijas, kuru apbūvei nepieciešams arhitektūras konkurss;3) pirms sabiedriskās apspriešanas uzsākšanas sniegt pilsētas arhitekta viedokli par teritorijas attīstības plānošanas dokumenta projektu;4) piedalīties arhitektūras konkursa žūrijā.Likumprojekta 8.panta sestā daļa nosaka trīs gadījumus, kuros pilsētas arhitekta dienests sniedz būvvaldei atzinumu – proti, pēc pilsētas galvenā arhitekta iniciatīvas, būvvaldes ierosinājuma vai normatīvajos aktos paredzētajos gadījumos.Likumprojekta 9.pants ietver regulējumu attiecībā uz arhitektūras nozares nevalstiskā sektora organizācijām.**Likumprojekta III nodaļa „Latvijas Arhitektu kolēģija”**Likumprojekta III nodaļa reglamentē Latvijas Arhitektu kolēģijas kā autonoma pašpārvaldes publisko tiesību subjekta darbību.Likumprojekta 10.pants paredz jauna autonoma pašpārvaldes publisko tiesību subjekta – Latvijas Arhitektu kolēģijas izveidi. Latvijas Arhitektu kolēģijas galvenie uzdevumi ir:1) arhitekta patstāvīgās prakses tiesību iegūšana (sertificēšana) (sk. arī Likumprojekta 26.pantu);2) sertificēta arhitekta prakses uzraudzība (sk. Likumprojekta 16.panta pirmo daļu);3) sūdzību izskatīšana par sertificēto arhitektu darbību (sk. Likumprojekta 16.panta otro daļu);4) piemērot disciplinārsodus vai piemērot brīdinājumu sertificētam arhitektam (sk. Likumprojekta 16.panta otro un trešo daļu, kā arī VIII nodaļu);5) izdot profesionālās ētikas pamatprincipus un sertificētu arhitektu ētikas un profesionālās rīcības kodeksu (sk. Likumprojekta 28.panta pirmo daļu);6) veicināt arhitektu profesionālo izaugsmi, tajā skaitā attīstot profesionālos standartus;7) pārstāvēt arhitekta profesiju attiecībās ar sabiedrību.Latvijas Arhitektu kolēģijas dibināšanas kārtība ir reglamentēta Likumprojekta pārejas noteikumu 1. un 2.punktā, paredzot gan kopsapulces sasaukšanas kārtību un termiņu, gan tas dibināšanā piedalīties tiesīgos (sertificēti arhitekti).Likumprojektā paredzētais risinājums – pašpārvaldes publisko tiesību subjekta statusa noteikšana Latvijas Arhitektu kolēģijai, izstrādāts ņemot vērā:1) nepieciešamību nostiprināt arhitektūras nozares pašpārvaldes un neatkarības principus – līdzīgs risinājums jau šobrīd pastāv arī attiecībā uz sertificētu mediatoru padomi (sk. Mediācijas likuma 25.panta otro daļu), Latvijas Zvērinātu tiesu izpildītāju kolēģiju (sk. Tiesu izpildītāju likuma 114.pantu), Latvijas Zvērinātu notāru kolēģiju (sk. Notariāta likuma 216.pantu), kā arī Latvijas Zvērinātu advokātu kolēģiju (sk. Latvijas Republikas Advokatūras likuma 20.pantu);2) Eiropas Savienības dalībvalstu pieredzi, veidojot arhitektūras nozarē pašpārvaldes subjektus, tajā skaitā, Lietuvā, Vācija, Austrijā, Čehijā un Ungārijā;3) nepieciešamību atvieglot administratīvo slogu arhitektūras nozarē (arhitekta sertificēšanas prasības jau ilgstoši ir deleģētas Latvijas Arhitektu savienībai, tomēr kā pārvaldes uzdevums tas tiek deleģēts terminēti, tādejādi neveicinot ilgtermiņa pieeju arhitekta profesijas kvalitātes veidošanai);4) nepieciešamību radīt sistēmu sūdzību izskatīšanai un disciplinārsodu piemērošanai, tādejādi aizsargājot sabiedrības un būvniecības procesa dalībnieku intereses.Likumprojekta 10.pants nosaka Latvijas Arhitektu kolēģijas institūcijas statusu – autonoms pašpārvaldes publisko tiesību subjekts ar mērķi nodrošināt arhitekta profesijas reglamentāciju.Likumprojekta 11.pants nosaka kolēģijas institūcijas – (kopsapulce, padome, profesionālās prakses uzraudzības komisija un revīzijas komisija), kā arī kolēģijas balsstiesīgās personas (sertificēti arhitekti).Latvijas Arhitektu kolēģijas institūciju kompetenci nosaka Likumprojekta 13. – 17.pants. Attiecīgi kolēģijas kopsapulce ir augstākā pašpārvaldes institūcija, kuras ekskluzīvā kompetencē ietilpst statūtu apstiprināšana, padomes locekļu ievēlēšana, profesionālās prakses uzraudzības un revīzijas komisiju ievēlēšana, padomes darbības un budžeta izpildes pārskatu apstiprināšana. Kolēģijas kopsapulce sasaucama ne retāk kā reizi trijos gados.Likumprojekta 16.pants nosaka sertificēta arhitekta prakses uzraudzības kārtību, kuras pamata uzdevums ir izskatīt sūdzības un izvērtēt informāciju par sertificēto arhitektu darbību, kā arī sniegt priekšlikumus Latvijas Arhitektu kolēģijas padomei piemērot disciplinārsodus (sk. arī Likumprojekta VIII nodaļu).**Likumprojekta IV nodaļa „Arhitekta profesionālā darbība”**Likumprojekta IV nodaļa satur regulējumu attiecībā uz arhitekta darbību, nosakot izglītības un profesionālas kvalifikācijas prasības, kā arī izdalot gadījumus, kad arhitekts ir ieguvis likumā „Par reglamentētajām profesijām un profesionālās kvalifikācijas atzīšanu” paredzēto izglītību, bet tam nav patstāvīgās arhitekta prakses sertifikāta, ar mērķi aizsargāt patērētājus pret nepietiekošas kvalitātes pakalpojumu saņemšanu, kā arī nodrošināt arhitektu profesionālās darbības atbilstību noteiktām kvalitātes prasībām un kritērijiem.Likumprojekta 20.pants nosaka arhitekta profesiju kā reglamentēto profesiju, kuras minimālās prasības profesionālās kvalifikācijas iegūšanai nosaka likums „Par reglamentētajām profesijām un profesionālās kvalifikācijas atzīšanu”. Arhitekta izglītība Latvijas Republikā iegūstama studijās, kuru kopējais izglītības iegūšanas ilgums augstskolā ir vismaz piecus gadus ilgas pilna laika studijas akreditētā arhitektūras studiju programmā (21.pants).Likumprojekta 23.panta pirmā un otrā daļa nosaka gadījumus, kad arhitektam ir tiesības veikt profesionālo darbību bez arhitekta prakses sertifikāta – proti, ja attiecīgajā ar arhitektūras jomu saistītajā amatā (dienestā, darbā) vai saimnieciskajā darbībā arhitekts neveic būvju projektēšanu vai būvdarbus. Lai nodrošinātu skaidru pienākumu un tiesību sadalījumu arhitektūras nozarē, Likumprojekta 23.panta ceturtā daļa nosaka, ka līgums ar sertificētu arhitektu par tā profesionālo darbību ir obligāti noslēdzams rakstveidā. Savukārt negodīgas konkurences ierobežošanai, Likumprojekta 23.panta sestā daļa paredz, ka arhitekta nosaukumu izmantot var tikai sertificēti arhitekti vai personas, kuras reģistrējušās radošas personas statusā saskaņā ar Radošo personu statusa un profesionālo radošo organizāciju likumu.Specifiski nosacījumi attiecībā uz arhitekta autortiesībām paredzēti Likumprojekta 24.pantā, kas izstrādāts ņemot vērā praksē konstatētās problēmas autortiesību vispārējā regulējuma piemērošanā arhitektūras nozarē. Tajā skaitā minētā panta pirmā daļa nosaka, ka rakstveida līgumā ir ietverami autortiesību piederības jautājumi – īpaši atrunājot pasūtītāja tiesības veikt izmaiņas būvprojektā un projektēt izmaiņas būvē pēc tās nodošanas ekspluatācijā. Ievērojot vispārējo Autortiesību likuma 14.panta pirmajā daļā minēto neatsavināmo autora personisko tiesību atļaut vai aizliegt izdarīt jebkādus pārveidojumus, grozījumus un papildinājums darbā (tai skaitā – arhitektūras darbā), praksē veidojas situācijas, kurās pasūtītājam nav nekādu iespēju veikt kaut vai minimālas izmaiņas būvprojekta vai būvē.Likumprojekta 25.pants paredz arhitekta ētikas pamatprincipus, kuri līdz šim normatīvajā regulējumā nav ietverti.**Likumprojekta V nodaļa „Sertificēts arhitekts”**Likumprojekta V nodaļa attiecas uz prasībām un kārtību, kādā tiek iegūts, apturēts un atcelts arhitekta patstāvīgās prakses sertifikāts.Arhitekta sertificēšanu veic Latvijas Arhitektu kolēģija, veicot personas kompetences novērtēšanu un pārbaudi Ministru kabineta noteiktajā kārtībā (Likumprojekta 26.pants). Likumprojekta 27.pants nosaka, ka sertificēts arhitekts profesionālajā darbībā ir neatkarīgs un ar nevainojamu reputāciju, kā arī pienākumu sertificētam arhitektam regulāri paaugstināt profesionālas kompetences līmeni. Arhitekta pienākumu patstāvīgajā praksē ievērot normatīvos aktus, Latvijas Arhitektu kolēģijas profesionālās ētikas pamatprincipus un sertificētu arhitektu ētikas un profesionālās rīcības kodeksu nosaka Likumprojekta 28.panta pirmā daļa. Minētā panta otrajā daļā noteikts pienākums patstāvīgo praksi veikt ar atbilstošu profesionālo rūpību – ģenerāklauzula, kas katrā gadījumā ir vērtējama atsevišķi. Lai novērstu praksē konstatētus gadījumus, kad negodprātīgi tiek izmantots arhitekta biroja nosaukums arhitekta pakalpojuma sniegšanai, Likumprojekta 29.pants paredz, ka vārdkopas „arhitekta birojs” vai „arhitektu birojs” var lietot tikai gadījumā, ja tā galvenais darbības veids ir arhitektūras pakalpojumu sniegšanai un komersanta gadījumā vairākums kapitāldaļu pieder vienam vai vairākiem sertificētiem arhitektiem.Likumprojekta 30. un 31.pants nosaka arhitekta sertifikāta apturēšanas vai atcelšanas kārtību un to piemērošanas gadījumus.**Likumprojekta VI nodaļa „Arhitektūras konkurss”**Likumprojekta VI nodaļa paredz jaunas prasības attiecībā uz arhitektūras konkursu rīkošanu, lai iegūtu iespējami labāko projekta ideju vai metu pilsētas vai citas teritorijas plānošanas, arhitektūras vai būvniecības jomā. Šobrīd arhitektūras metu konkursa rīkošanu reglamentē Publisko iepirkumu likums (sk. Publisko iepirkumu likuma 1.panta 18.punktu, 8.panta otrā daļa – paredzot tiesības rīkot metu konkursu, ja paredzamā līgumcena ir 10 000 *euro* vai lielāka, 31.pants), tomēr metu konkurss Publisko iepirkumu likuma izpratnē ir piemērojams tikai kā publisko iepirkumu procedūras sastāvdaļa un ne visos gadījumos tā rezultātā tiek iegūts arhitektoniski kvalitatīvākais rezultāts. Šobrīd nav likumiska pienākuma izsludināt arhitektu konkursus un pasūtīt projektus ārpus publiskā iepirkuma regulējuma.Likumprojekta 33.pants izdala divus arhitektūras konkursu veidus – ideju konkurss vai metu konkurss.**Likumprojekta VII nodaļa „Mākslas vai dizaina objekti publiskās būvēs”**Likumprojekta VII nodaļa ietver jaunu prasību – publiskajās būvēs paredzēt arī mākslas vai dizaina objektu iekļaušanu publiskā iepirkuma vai publiskās un privātās partnerības gadījumos ēku vai pilsētvides būvniecības vai pārbūves gadījumos. Šīs iniciatīvas mērķis ir palielināt kvalitatīvu mākslas vai dizaina objektu radīšanu un izvietošanu publiskās ārtelpās.Līdzīgu regulējumu satur virkne Eiropas Savienības valstu normatīvo aktu (piemēram, Francijā kopš 1936.gada, Igaunijā kopš 2011.gada, Somijā kopš 1956.gada, Īrijā kopš 1978.gada, Zviedrijā kopš 1963.gada, Itālijā kopš 1949.gada, Nīderlandē kopš 1951.gada, kā arī Norvēģijā un Austrijā).Likumprojekta 35. un 36.pants paredz, ka prasība par publiskajās būvēs iekļaujamo mākslas vai dizaina objektu attiecas tikai uz publisku ēku vai pilsētvides būvniecības vai pārbūvju gadījumiem, kuru paredzamā būvdarbu līguma līgumcena ir 1,5 miljoni *euro* vai lielāka un vienlaikus:1) būvdarbi vairāk nekā 50 procentu apmērā tiek finansēti no publiskajiem līdzekļiem, vai 2) ēka pēc tās pamatfunkcijas paredzēta publiskas personas institūcijas darbībai.Atbilstoši Iepirkumu uzraudzības biroja sniegtajai informācijai, šādiem nosacījumiem atbilst:2017.gadā – 39 būvniecības objekti (vidējā viena objekta būvdarbu līgumcena 4,635 miljoni *euro*);2018.gadā – 48 būvniecības objekti (vidējā viena objekta būvdarbu līgumcena 5,735 miljoni *euro*).Likumprojekta 36.panta pirmā daļa paredz ierobežojumu šāda mākslas vai dizaina objekta izveidei ne vairāk kā 65 000 *euro* apmērā.Vienlaikus, ievērojot, ka Likumprojekta VII nodaļa rada ietekmi uz būvdarbu izmaksu struktūru, paredzēts, ka šī nodaļa stājas spēkā tikai 2023.gada 1.janvārī.**Likumprojekta VIII nodaļa „Disciplinārsodi”**Likumprojekta VIII nodaļa nosaka sertificēta arhitekta disciplinārsodu veidus un to piemērošanu. Likumprojekta 38.pants ievieš šādus iespējamos disciplinārsodu veidus: brīdinājums, pienākums veikt pirmstermiņa kompetences pārbaudi, sertifikāta apturēšana vai sertifikāta atcelšana. Smagākais no Likumprojektā noteiktajiem sodiem – arhitekta prakses sertifikāta atcelšana, ir piemērojams gadījumā, ja sertificēta arhitekta rīcības rezultātā radies vai varēja rasties būtisks cilvēka veselības, dzīvības vai vides apdraudējums.**Pārejas noteikumi**Likumprojekta pārejas noteikumi nosaka nepieciešamās darbības Latvijas Arhitektu kolēģijas izveidei un personas, kuras tiesīgas piedalīties Latvijas Arhitektu kolēģijas sasaukšanas kopsapulcē (pārejas noteikumu 1. un 2.punkts), kā arī pārejas regulējumu – pirmkārt, attiecībā uz personu tiesībām turpināt patstāvīgo praksi (pārejas noteikumu 3.punkts), otrkārt, attiecībā uz noslēgtajiem un spēkā esošajiem deleģējuma līgumiem un par šo deleģējuma līgumu uzkrātās samaksas pārnešanu uz Latvijas Arhitektu kolēģiju (pārejas noteikumu 4.punkts). Pārejas noteikumu 5.punkts nosaka, ka Likumprojekta VII nodaļa stājas spēkā 2023.gada 1.janvārī, savukārt pārejas noteikumu 6.punkts nosaka termiņu, līdz kuram Ministru kabinets izdod Likumprojektā paredzētos Ministru kabineta noteikumus. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Latvijas Arhitektu savienība, Nacionālā arhitektūras padome.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atbilstoši Centrālās statistikas pārvaldes datiem (SRG020 Ekonomiski aktīvi uzņēmumi sadalījumā pa galvenajiem darbības veidiem NACE 2.red.) darbības veidā „M7111 Arhitektūras pakalpojumi” 2017.gadā Latvijā darbojās 139 pašnodarbinātas personas; 34 individuālie komersanti un 794 komercsabiedrības (tirgus sektors). Komercsabiedrību skaits arhitektūras pakalpojumu sniegšanā pēdējo trīs gadu laikā ir ar augšupejošu tendenci (2015.gadā – 757 komercsabiedrības).Būvniecības informācijas sistēmas dati liecina, ka 2018.gadā arhitekta prakses aktīvo sertifikātu skaits bija – 788, no tiem Rīgā – 435. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme |  | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. |
| 8. Cita informācija | Likumprojekts tiks īstenots Kultūras ministrijas valsts budžeta līdzekļu un esošo pašvaldību budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Lai nodrošinātu Likumprojekta spēkā stāšanos, papildus nepieciešama šādu tiesību aktu projektu izstrāde:1. likumprojekts „Grozījumi Būvniecības likumā”: – izslēdzams 4.panta 1.punkts (arhitektoniskās kvalitātes princips paredzēts Likumprojektā), 13.panta otrā daļa (prasības patstāvīgas prakses tiesību iegūšanai arhitektūras jomā paredzētas Likumprojektā), kā arī precizējams 5.panta pirmās daļas 4.punktā noteiktais pilnvarojuma apjoms Ministru kabinetam attiecībā uz sertifikātu izsniegšanu patstāvīgai praksei arhitektūras jomā.2. pēc Likumprojekta pieņemšanas nepieciešams veikt grozījumus šādos Ministru kabineta noteikumos:2.1. grozījumi Ministru kabineta 2002.gada 21.maija noteikumos Nr.194 „Izglītības programmu minimālās prasības arhitekta profesionālās kvalifikācijas iegūšanai”;2.2. grozījumi Ministru kabineta 2018.gada 20.marta noteikumos Nr.169 „Būvspeciālistu kompetences novērtēšanas un patstāvīgas prakses uzraudzības noteikumi”;2.3. grozījumi Ministru kabineta 2017.gada 28.februāra noteikumos Nr.107 „Iepirkuma procedūru metu konkursu norises kārtība”;3. Likumprojekts paredz pilnvarojumu Ministru kabinetam pieņemt šādus jaunus Ministru kabineta noteikumus:3.1. Ministru kabineta noteikumi „Nacionālās arhitektūras padomes nolikums” (Likumprojekta 6.panta pirmā daļa).3.2. Ministru kabineta noteikumi „Sertifikāta arhitektūras jomā piešķiršanas kārtību un prasības sertifikāta iegūšanai” (Likumprojekta 26.panta ceturtā daļa);3.3. Ministru kabineta noteikumi „Arhitektūras konkursu norises kārtība” (Likumprojekta 34.pants). |
| 2. | Atbildīgā institūcija | Kultūras ministrija, Finanšu ministrija, Ekonomikas ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Eiropas Padomes 2005.gada 7.septembra direktīva 2005/36/EKpar profesionālo kvalifikāciju atzīšanu.Eiropas Parlamenta un Eiropas Padomes 2013.gada 20.novembra direktīva 2013/55/ES ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu). |
| 2. | Citas starptautiskās saistības | Likumprojekts šo jomu neskar. |
| 3. | Cita informācija | Nav |
|

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Eiropas Padomes 2005.gada 7.septembra direktīva 2005/36/EK par profesionālo kvalifikāciju atzīšanu (turpmāk – Direktīva Nr.2005/36/EK).Eiropas Parlamenta un Eiropas Padomes 2013.gada 20.novembra direktīva 2013/55/ES ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (turpmāk – Direktīva Nr.2013/55/ES). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Direktīvas Nr.2005/36/EK* 46.pants 1.punkts*Direktīvas Nr.2013/55/ES**35.pants* | 4.nodaļa, 21.pants4.nodaļa, 21.pants | *Pārņemts pilnībā. Atbildīgā institūcija ir Izglītības un zinātnes ministrija* | *Stingrākas prasības nav paredzētas* |
| *Direktīvas Nr.2005/36/EK* 47.pants*Direktīvas Nr.2013/55/ES**36.pants* | 4.nodaļa 21.pants4.nodaļa,21.pants | *Pārņemts pilnībā. Atbildīgā institūcija ir Izglītības un zinātnes ministrija* | *Stingrākas prasības nav paredzētas* |
| *Direktīvas Nr.2005/36/EK* 48.pants,1.punkts | 4.nodaļa 22. un 23.pants | *Pārņemts pilnībā. Atbildīgā institūcija ir Izglītības un zinātnes ministrija, Kultūras ministrija, Ekonomikas ministrija, Vides aizsardzības un reģionālās attīstības ministrija* | *Stingrākas prasības nav paredzētas* |
| *Direktīvas Nr.2005/36/EK* 49.pants, 1., 2.punkts *Direktīvas Nr.2013/55/ES**37.pants* | 4.nodaļa,21.pants;5.nodaļa,26.pants4.nodaļa,21.pants | *Pārņemts pilnībā. Atbildīgā institūcija ir Izglītības un zinātnes ministrija un Kultūras ministrija* | *Stingrākas prasības nav paredzētas* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Likumprojekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Likumprojekts šo jomu neskar. |
| Cita informācija | Nav |

 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts 2020.gada 10.jūlijā ievietots Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Likumprojekta izstrādē, līdz 2020.gada 31.augustam rakstiski sniedzot viedokli par Likumprojektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 2. | Sabiedrības līdzdalība projekta izstrādē | Likumprojekta izstrādes procesā notikušas plašas konsultācijas ar arhitektūras nozari. Likumprojekta izstrādes nepieciešamība un tajā paredzētais tiesiskais regulējums ir izvērtēts 2017.gada 24.oktobra Latvijas Arhitektu savienības padomes sēdē, 2018.gada 20.aprīļa Latvijas Arhitektu savienības XXI kongresā, 2018.gada 7.septembra Latvijas sertificēto arhitektu kopsapulcē, 2018.gada 7.decembra pašvaldību arhitektu sanāksmē, kā arī Nacionālās arhitektūras padomes 2017.gada 14.decembra, 2018.gada 27.septembra un 2019.gada 31.oktobra sēdēs. Nacionālās arhitektūras padomes sastāvā ir 18 locekļi: Ekonomikas ministrijas pārstāvis, Izglītības un zinātnes ministrijas pārstāvis, Kultūras ministrijas pārstāvis, Vides aizsardzības un reģionālās attīstības ministrijas pārstāvis, Nacionālās kultūras mantojuma pārvaldes pārstāvis, Rīgas pašvaldības aģentūras „Rīgas pilsētas arhitekta birojs” pārstāvis, divu pašvaldību pārstāvji, četri biedrības „Latvijas Arhitektu savienība” pārstāvji, divu augstskolu, kas īsteno augstākās izglītības programmas arhitektūras jomā, pārstāvji, praktizējoši arhitekti un arhitektūras jomas eksperti. Likumprojektā paredzētais tiesiskais regulējums tika prezentēts 2019.gada 10.decembra Kultūras ministrijas organizētajā sanāksmē, kurā piedalījās Latvijas pašvaldību pilsētu arhitekti un arhitektu dienestu pārstāvji. 2020.gada 23.janvārī Likumprojekts tika prezentēts Ekonomikas ministrijā, Latvijas Būvniecības padomes sēdē, kurā notika diskusijas, un padomes locekļu vidū Likumprojekts guva pozitīvu atbalstu. Visās minētajās sanāksmēs un sēdēs Likumprojekta virzība konceptuāli atbalstīta. Papildus sabiedrības pārstāvji tiek aicināti līdzdarboties Likumprojekta izstrādē, līdz 2020.gada 31.augustam rakstiski sniedzot viedokli par Likumprojektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 3. | Sabiedrības līdzdalības rezultāti | Papildus sabiedrības pārstāvji tiek aicināti līdzdarboties Likumprojekta izstrādē, līdz 2020.gada 31.augustam rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Ekonomikas ministrija, Latvijas Arhitektu savienība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts paredz jauna autonoma pašpārvaldes publisko tiesību subjekta – Latvijas Arhitektu kolēģijas izveidi. Vienlaikus atzīmējams, ka atbilstoši Likumprojekta 20.pantam un arī līdzšinējai praksei, Latvijas Arhitektu kolēģijas finanšu līdzekļi veidojas no sertificētu arhitektu veiktajām iemaksām. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāra p.i. B.Zakevica

Purviņa 67330249

Dzintra.Purvina@km.gov.lv